
צו הרוקחים (סיווג רעלים, רישומם והחזקתם) (תיקון) התשס"ד-2004


היו"ר שאול יהלום:

	אני מתכבד לפתוח את ישיבת ועדת העבודה, רווחה והבריאות, הנושא שלנו זה צו הרוקחים סיווג רעלים, רישומם ואחזקתם – תיקון, תשס"ד-2004.

יואל ליפשיץ:

	מטרת התיקון זה להרחיב את יכולת הבקרה והפיקוח של המשרד לחומרים פסיכותרפיים, חומרים פסיכותרפיים הם ברמה אחת מתחת לסמים מסוכנים, הם לא סם מסוכן אבל הם חומרים שחלקם ממכרים, התיקון יחייב את כל מי שמספק חומרים פסיכותרפיים או מי שמתעסק עם זה להגיש דיווחים למשרד הבריאות לפי בקשה שלנו,  על חומרים מסוימים שאנחנו מעונינים בהם. התיקון מכיל את תקנה 24 לתקנות הסמים המסוכנים. תקנה 24 ב' שאומרת המנהל רשאי לדרוש ממני שחייב לנהל פנקס, מי שחייב לנהל פנקס זה רוקח מורשה רופא, או בעל רשיון ליצר סם מסוכן או תכשיר רפואי, לנהל פנקס דינים וחשבונות בנוסף לקבוע בתקנת משנה א', וכן רשאי לדרוש דין וחשבון מאדם אחר המחזיק סם מסוכן סוחר בו, או משתמש בו, אם לפי תוקף ד' ואם בצורה אחרת או בתוכן אחר. אנחנו, אם אנחנו מקבלים ידיעות שיש איזה חומר פסיכוטרופי שעושים בו שימוש לרעה, אז אנחנו רוצים לקבל דיווחים מכל השטח איפה משתמשים, איזה רופאים מנפקים אותו, ולמה וכמה ולפי זה לדעת האם אנחנו מגישים קובלנות נגד הרופאים, פונים למשטרה, ואיך סותמים את הפרצות. בשביל זה אנחנו מבקשים עכשיו להרחיב את חובות הדיווח שממילא קיימות גם לדבר הזה, שאנשים ידווחו לנו לפי בקשה שלנו.

היו"ר שאול יהלום:

	תואיל בבקשה לתת לנו דוגמאות לסמים האלה, שמות.

אלי מרום:

	רוקח, אגף לוגיסיקה, משרד הבריאות. יש תרופה בשם גלונקס, זאת תרופה לטיפול באפילפסיה, וטול נמצאת שסל שרותי הבריאות, התרופה הזאת שהיא טובה לחולי אפילפסיה וזאת ההתוויה הראשית שלה משתמשים בה הרבה נרקומנים למטרות אחרות. זאת אומרת שהיום הולך אותו מסומם ומקבל מהרופא שלו תרופה שהיא מוגדרת להתוויה מסוימת בסל, ולמעשה עושה בה שימוש חורג. ואנחנו מבקשים בעזרת הדוח הזה לדעת, לעלות ולדגום את בתי המרקחת, לראות אם יש עליה בשוק בגלונקס, מי רשם את זה ומי מנפק את זה.

היו"ר שאול יהלום:

	עוד. עוד דוגמאות.


אלי מרום:

	דוגמה אחרת שיש לי, זה תרופה בשם ניטן, זאת תרופה ממריצה, שמיועדת לחולים שלקחים את התרופה ריטלין והריטלין לא מתאימה לה. אז עוד בפעם גם בזה יש אביוז, שימוש לרעה, 

היו"ר שאול יהלום:

	יחד עם ריטלין?

אלי מרום:

	לא, אנשים שלוקחים ריטלין, הסברתי מה זה ניטן,  ניטן זה תרופה תחליפית לחולים שצורכים ריטלין.

היו"ר שאול יהלום:

	ריטלין זה מרגיע, לא ממריץ.

אלי מרום:

	ריטלין עושה את שתי הפעולות.  בכל אופן,

היו"ר שאול יהלום:

	זה תחליף לריטלין? לגבי ריטלין יש לך את הצו או לא?

אלי מרום:

	ריטלין היא תרופה שרשומה, אין לנו איתה בעיה, אבל אם היום אני רוצה - 

היו"ר שאול יהלום:

	כי אדם לא יקנה ריטלין למטרות אחרות,

יואל ליפשיץ:

	הוא לא יכול, זה מופיע בפקודה, ריטלין.

אלי מרום:

	אבל כמו הגלונקס, אדם יכול ללכת לרופא, והרופא ירשום לו לא למטרה מיועדת, זאת אומרת, זה לא כמו הילד - -

היו"ר שאול יהלום:

	את הניטן, שאלתי לגבי ריטלין אין לך בעיה.

אלי מרום:

	ברגע שאנחנו מכניסים את זה, גם ריטלין יהיה בפנים. זה גם דוגמאות של חומרים. יש לנו עוד תרופה, בעבר - -

היו"ר שאול יהלום:

	אני שואל אותך, בן אדם לדעתך שלא צריך ריטלין רוצה ריטלין מטעמים זרים?

אלי מרום:

	מטעמים זרים, זה אביוז. מטרות שהם לא המטרות הרשומות.

היו"ר שאול יהלום:

	איך זה נקרא?

אלי מרום:

	אביוז, שימוש לרעה.

היו"ר שאול יהלום:

	אבל מה קורה אם הוא לוקח, אני אקח ריטלין ואני לא צריך ריטלין, מה יצא לי מזה?

אלי מרום:

	לא במינונים המותווים, במינונים אחרים.

	יש לי תרופות נוספות שנמצאות היום, אנחנו מדברים על מה שנקרא התוספת הרביעית, אלה החומרים שעליהם עובדים, עליהם יואל ליפשיץ דיבר, יש שם פרולין גם כן תרופה שמשתמשים בה שימוש לרעה. בזמנו היה לנו, יש לנו לדינול, זאת שוב תרופה שמיועדת להרזיה ומשתמשים בה למטרות אחרות. ברגע שתאפשרו, היום הרוקחים המחוזיים מבקשים מבתי המרקחת לעיתים דוחות אבל זה לא מעוגן לנו בחוק.

היו"ר שאול יהלום:

	איך בנוי הצו. מה זה ו17, יבוא 17 ו-24.

יואל ליפשיץ:

	הסמים הפסיכותרפיים אמרנו, החומרים הפסיכותרפיים הם לא סם מסוכן. ולכן הצו בא ומחיל את חלק מהוראות תקנות - -

היו"ר שאול יהלום:

	אבל לפי רשימה סגורה,

יואל ליפשיץ:

	כן, הצו הוא רשימה סגורה של חומרים פסיכותרפיים, יש רשימה והיא סגורה.

היו"ר שאול יהלום:

	איפה הרשימה?

ג'ודי וסרמן:

	התוספת הרביעית צו בדבר סיווג רעלים ורישומם בקבוצה - -

היו"ר שאול יהלום:

	למה הם היום בתוספת הרביעית? עוד לא עשו להם שום רע? מה עשו להם רע?

יואל ליפשיץ:

	מה זאת אומרת מה עשו להם רע? היום כל החומרים האלה הם חומרים שהרגולציה עליהם היא קפדנית. אנחנו חתומים גם על איזה אמנה בינלאומית, אמנת וינה, אנחנו מחויבים בכל מיני - -

היו"ר שאול יהלום:

	רק עד היום לא היתה לכם סמכות לבקש תנועה שלכם.

יואל ליפשיץ:

	על התנועה, בדיוק. לא היתה לנו סמכות לבקש - -

היו"ר שאול יהלום:

	התנועות, חומרים, כמה יש בצו הזה, כמה דברים, כמה תכשירים.

יואל ליפשיץ:

	בערך 50.


היו"ר שאול יהלום:

	50. ובכן, אנחנו היום נותנים פיקוח על תנועת 50 תרופות, חומרים פסיכותרפיים, כן. אפשר לראות את הרשימה. 

איפה ריטלין, זה לפי א' ב', בואו נבדוק אותו, ריטלין. איפה ריטלין, לפי חומר פעיל? מה החומר הפעיל של ריטלין.

אלי מרום:

	אני לא רואה את זה פה, אני צריך לבדוק את זה.

היו"ר שאול יהלום:

	מה לבדוק, משהו לא בסדר פה ברשימות.

אלי מרום:

	לא זה לא אומר, זה אומר שריטלין לא שייך לתוספת הרביעית. אני צריך לבדוק באיזה תוספת הוא קיים,  אני צריך לבדוק באיזה תוספת הוא קיים.

היו"ר שאול יהלום:

	אבל החוק הזה ילך לגבי רק תוספת רביעית, אנחנו נחפש את ריטלין, אני מבין שזה מפנה אותנו לתוספת הרביעית.

ג'ודי וסרמן:

	לא. מבקשים להוסיף כאן - -

היו"ר שאול יהלום:

	אני אומר, אני יכול פה לנהל משהו, אם יש רשימה סגורה. אני רוצה להעמיד את הרוקחים ואת בתי המרקחת במשהו בלתי מוגבל. לא איכפת לי שיש ריטלין או אין ריטלין, כל מה שאני מעונין שתהיה רשימה סגורה.

אלי מרום:

	הרשימה סגורה.

היו"ר שאול יהלום:
	
	איפה היא סגורה?

אלי מרום:

	זאת הרשימה.

היו"ר שאול יהלום:

	אז אין ריטלין.

אלי מרום:

	אז אין ריטלין אבל זה רק חל על - -

היו"ר שאול יהלום:

	אבל הוא אמר שיש ריטלין.

אלי מרום:

	זה כן רשימה סגורה 18א לצו הרוקחים אומר, על הרעלים המפורטים בתוספת הרביעית.

ג'ודי וסרמן:

	כן, אבל זה לא מופיע בתוספת הרביעית.

היו"ר שאול יהלום:

	אבל לא מצאנו את הריטלין.

אלי מרום:

	בסדר, הריטלין  לא צריך להופיע, לא משנה אני רוצה את ה-50 האלה שברשימה, אני לא חשוב לי הריטלין או לא הריטלין, אני רוצה את ה-50 אלה.

יואל ליפשיץ:

	מדוע הוסר הריטלין, אנחנו מדברים, הזכרתם למשל את הגלונקס, ואת  - -

ג'ודי וסרמן:

	מה שהצו הזה יעשה יאפשר לכם לקבל דיווח על החומרים המפורטים בתוספת הרביעית.

אלי מרום:

	רק אלה, נכון.

ג'ודי וסרמן:

	והיושב ראש שאל איזה חומרים יש, והאם ריטלין מצוי ואמרתם שכן.

יואל ליפשיץ:

	הריטלין לא מצוי.

ג'ודי וסרמן:

	הריטלין לא מצוי. יש חומרים אחרים שמצויים הם יכולים לקבל דוח על תנועות על החומרים - -

היו"ר שאול יהלום:

	אבל אתה אומר שמריטלין אני יכול לקבל עונג שבת.

אלי מרום:

	קודם כל יש לנו - - קבוצה רחבה של תרופות שייכות לבזה דיזיפינים זה המשפחה של הוליום.  תרופה שנקראת  קלונאזפאם,

היו"ר שאול יהלום:

	איפה, בתוספת הרביעית,

אלי מרום:

	כן, יש פה, נתתי לדוגמה את המנגוס שזה תרופה להרזיה שיש בה שימוש לרעה. יש פה את הטמולין שזה תרופה ממריצה, ואם תרצו, נוכל להמציא לועדה את כל - -

היו"ר שאול יהלום:

	לא, לא, אני סומך עליכם, אבל הריטלין, - - 

אלי מרום:

	אז זה לא מופיע וזו טעות שלי. אני יכול להעביר את כל - -

היו"ר שאול יהלום:

זה טעות שלך, אני לא רוצה לדעת - -

אלי מרום:

	אני רוצה שתדעו, אין בעיה.


היו"ר שאול יהלום:

	בסמים הקשים היא לא בוודאי.

יואל ליפשיץ:

	היא תכשיר רפואי. 

ג'ודי וסרמן:

	היא מופיעה בפקודת הסמים,

יואל ליפשיץ:

	זה סם מסוכן, 

ג'ודי וסרמן:

	בפקודת הסמים המסוכנים.

היו"ר שאול יהלום:

	במסוכנים כבר אין לכם בעיה. לגבי תנועה.

יואל ליפשיץ:

	יש לנו בעיה, אבל יש לנו אפשרות פיקוח.

היו"ר שאול יהלום:

	זאת אומרת  - - קובע. אסור יהיה לכם לשאול מעבר לרשימה הזאת. או שכבר ניתן במסוכנים.

אלי מרום:

	רק בשביל  - - - שזה נמצא בקבוצה הראשונה שזה הסמים המסוכנים ויש על זה דיווח - -

היו"ר שאול יהלום:

	שזה קיים.

יואל ליפשיץ:

	ושם יש את הקבוצה הרביעית.


היו"ר שאול יהלום:

	זאת אומרת,  - - - שלא שאלתה עד היום את התנועה של ריטלין, כי לא זכרת,  - - מותר לך לשאול, - -

יואל ליפשיץ:

	קודם כל מותר לשאול, - -

היו"ר שאול יהלום:

	השאלה אם אתם כבר מקיימים את זה? אם אתם בכלל עושים בדיקות תנועה על מה שהיה מותר לכם עד היום.

יואל ליפשיץ:

	אנחנו עובדים על פי חוק, ובדוח השנתי זה מופיע ב- -

אלי מרום:

	התנועה האחרונה שעשינו היה גם על תכשיר סנגיס, שהיה איתו איזה שהוא שימוש לרעה, במיוחד במחוז צפון, ועלינו על רופאים שהנפיקו את זה יותר ממה שהיה צריך.

היו"ר שאול יהלום:

	אני רוצה להבין, למה אין כאן משיהו מאגודת הרוקחים,

אלי מרום:

	אין להם אגודה, הם הסתדרות קודם כל.

היו"ר שאול יהלום:

	זאת אומרת, אנחנו, אין כאן מישהו שימנע מלמכור, רק אנחנו מדברים על כך שאתם יכולים לדעת ולהעמיד לדין, או לפנות לרופאים - -

אלי מרום:

	לראות מגמות אם יש שימוש לרעה, האם יש נרשמים יתר - -

ג'ודי וסרמן:

	הסמכות שניתנת כאן זה רק בעקבות יוזמה של משרד הבריאות. זאת אומרת הם לא מטילים כאן חובה על מי שנותן מרשם לתרופה כזאת או עושה פעולה חוקית כזו או אחרת לדווח למשרד הבריאות אלא אם כן משרד הבריאות יבקש דיווח.

יואל ליפשיץ:

	אנחנו לא מעוניינים בחובה שאני מדווח על כל ה-50, אנחנו רוצים רשות שאם אנחנו מזהים - -

היו"ר שאול יהלום:

	מה זאת אומרת, הרי הוא לא רוצה צו מסוכן, נניח לצורך הענין, אני מחזיר את הריטלין למקומו הטעותי, נניח שריטלין, הרוקח לא יודע, הוא קיבל רצפט מרופא, הרופא כותב ריטלין, נתן ריטלין. למה אני צריך לחייב אותו לדווח על דבר כזה. הם רואים, הם פתאום שמעו שהם היו במועדוני ליל שבת שהחברה לוקחים ריטלין, אז הם הולכים לבדוק מי הרופאים, אז מתחילה חקירה של המשטרה והולכים לבדוק. מלכתחילה הרוקח מקבל רצפט של רופא הוא יתחיל לדווח להם על כל ה-50 חומרים עוד 50 המכופנים,

יואל ליפשיץ:

	אנחנו לא רוצים את זה, אין לנו מה לעשות עם זה.

אורי אסטלין:

	שאלה, האם הדיווח הזה גורר אחריו סנקציה על אי דיווח, ואם כן מהי?

יואל ליפשיץ:

	הצו הזה יונק מפקודת הרוקחים, פקודת הרוקחים סעיף 50 מה שיש לו איזו עבירה פלילית, ויש איזה סנקציות עם קנס,

היו"ר שאול יהלום:

אם הוא לא ידווח, אחרי דרישה.

אלי מרום:

	ולפי פקודת הרופאים למלא קובלנה, מי שהנפיק ושלא עשה את זה זו בעצם גם עבירה פלילית לפי פקודת הרופאים.

היו"ר שאול יהלום:

	אז אתה מסכים לצו חבר הכנסת ראלב מג'אדלה. 

ראלב מג'אדלה:

	מסכים.

היו"ר שאול יהלום:

רבותי, אנחנו מאשרים את הצו.

תודה רבה.




הישיבה ננעלה בשעה   12:30






